Institut za intelektualno vlasništvo Bosne i Hercegovine, u saradnji sa projektom „EU podrška pravima intelektualnog vlasništva“, kojeg finansira Europska unija, poziva studente i učenike srednjih škola, kao i sve druge građanke i građane, državlјane BiH, starosti između 15 i 25 godina, da se prijave na

**JAVNI KONKURS**

**za vizuelni i/ili tekstualni prikaz teme „Izgradimo bolјu budućnost uz inovacije, kreativnost i intelektualno vlasništvo“**

Svjetski dan intelektualnog vlasništva obilјežava se 26. aprila svake godine s cilјem podizanja svijesti o ulozi koju prava intelektualnog vlasništva imaju u poticanju inovacija i kreativnosti. Poseban značaj se poklanja mladim i njihovom potencijalu da pronađu nova i bolјa rješenja koja podržavaju tranziciju u održivu budućnost.

Širom svijeta, mladi lјudi uspješno odgovaraju na izazove upravo pomoću inovacija, koristeći svoju energiju i domišlјatost, radoznalost i kreativnost kako bi kreirali bolјu budućnost. Inovativni, proaktivni i kreativni umovi pomažu u kreiranju promjena, potrebnih da bismo krenuli u održiviju budućnost.

Ovogodišnja tema Svjetskog dana intelektualnog vlasništva je „Intelektualno vlasništvo i mladi: Inovacije za bolјu budućnost” i slavi inovacije i kreativnost mladih.

S cilјem da obilјežimo Svjetski dan intelektualnog vlasništva u BiH, pozivamo vas da učestvujete na javnom konkursu. Radovi trebaju na kreativan i inovativan način ilustrovati temu „Izgradimo bolјu budućnost uz inovacije, kreativnost i intelektualno vlasništvo.“

Radovi se trebaju dostaviti isklјučivo u digitalnom formatu bez obzira na medij i tehnike korištene tokom produkcije rada. Samo  radovi u digitalnom formatu, bilo da je riječ o crtežu, slici, grafici, kolažu, skulpturi, fotografiji, instalaciji, videu, tekstu, digitalnoj umjetnosti ili grafičkom dizajnu, biće uzeti u razmatranje.

Radovi se, uz popunjen prijavni obrazac, koji je sastavni dio ovog poziva, šalјu elektronskim putem u periodu od **28. 03. 2022. godine** do **18. 04. 2022. godine** na slјedeću e-mail adresu: **ipday2022@ipr.gov.ba.**

Kriteriji rada:

* autori trebaju imati sva prava nad radom, i u slučaju da koriste sadržaj treće strane trebaju imati njihovo odobrenje;
* vizuelni radovi ne smiju imati vodeni žig ili slične oznake.

Zainteresovani učesnici na konkurs dostavlјaju rad u digitalnoj formi koji zadovolјava slјedeće tehničke uslove:

Vizuelni rad

* rezolucija 300 dpi,  veličina duže stranice najviše 20 cm, format JPEG, kvalitet 10, maksimalna veličina slike 2 MB. Fajl imenovati: Prezime\_Ime ili Prezime\_Ime\_naziv\_rada.

Pisani tekst

* do dvije kartice teksta (pod karticom teksta se podrazumijeva 1.800 znakova sa razmacima), font Times New Roman, prored 1.5, font 12, PDF format.

Video

* MP4 format, dužine od 30 do 90 sekundi;
* uz video dostaviti i transkript videa.

Uz svaki rad moraju biti dostavlјeni i podaci za kontakt: ime, prezime, adresa, broj telefona, e-mail.

Svaki učesnik može kao pojedinac poslati jedan rad i može konkurisati sa još jednim radom kao dio grupe autora. Kada konkuriše grupa autora, jedan koautor podnosi prijavni obrazac i on u dalјoj komunikaciji zastupa grupu autora. Na konkurs se mogu prijaviti samo originalni radovi koji ranije nisu javno publikovani.

Na konkurs se mogu prijaviti svi građani BiH, koji su na datum zatvaranja ovog poziva (18. 04. 2022.) starosti između 15 i 25 godina.

Napomena: Uposlenici Instituta za intelektualno vlasništvo Bosne i Hercegovine, kao i članovi njihovih užih porodica, odnosno osobe koje su povezane sa organizacijom konkursa nemaju pravo učestvovanja.

Odlučujući faktor u odabiru radova biće uspješno artikulisanje tematike i vizuelnog sadržaja, inovativnost i umjetnički kvalitet radova.

Žiri će biti sastavlјen od 3 uposlenika Instituta za intelektualno vlasništvo Bosne i Hercegovine.

Žiri će dodijeliti tri prve nagrade (tri laptopa). Nagrade će biti uručene na događaju obilјežavanja Svjetskog dana intelektualnog vlasništva 26. 04. 2022. godine u Mostaru.

Odluka o nagrađenim radovima biće objavlјena najkasnije do 22. 04. 2022. godine na web stranici Instituta za intelektualno vlasništvo Bosne i Hercegovine [www.ipr.gov.ba](http://www.ipr.gov.ba).

**PRIJAVNI LIST**

Ime i prezime: ­­­­­­­­­­­­­­­­­­­

Datum rođenja:

Adresa:

Kontakt telefon:

Kontakt e-mail:

Kratka biografija (zanimanje, obrazovanje, umjetničko-kreativno iskustvo):

Naziv rada:

Tehnika/Dimenzije/Godina izrade:

Osnovni podaci o koautorima u slučaju da rad podnosi grupa autora: imena i prezimena, datum rođenja, kratke biografije:

Popunjavanjem ove prijave, potvrđujem da sam pročitao/la i prihvatio/la pravila konkursa. Potvrđujem da rad nije javno publikovan te da sam ga dobrovolјno stavio/la na raspolaganje Institutu za intelektualno vlasništvo, projektu EU podrška pravima intelektualnog vlasništva i Delegaciji Europske unije u BiH za potrebe promotivnih aktivnosti vezanih za zaštitu prava intelektualnog vlasništva u Bosni i Hercegovini.

Mjesto:

Datum: